cyanic-selkie/wikianc huggingface dataset:
Guadalupium
Die Guadalupium word onderverdeel in drie tydsnedes of etages: die Roadium, Wordium en Capitanium. Dit was ’n tydperk met ’n warm, droë klimaat. In die huidige noordweste van Europa is die boonste deel van die Zechstein-groep gevorm en in Noord-Amerika lae tropiese seë vol koraalriwwe.
Ruth Findlay
Ruth Findlay (19 September 1896 – 13 Julie 1949) was 'n Amerikaanse aktrise. Sy was bekend vir haar rolle in die rolprente The Last of the Clintons (1935), The Pecos Kid (1935), Ghost Town (1936), en Lure of the Wasteland (1939).
Kafes
Die Kafes, letterlik die "hok", was ’n plek waar moontlike troonopvolgers van die Ottomaanse Ryk onder ’n soort huisarres gehou is.
Sylvia Field
Sylvia Field (28 Februarie 1901 – 31 Julie 1998) was 'n Amerikaanse aktrise. Sy was bekend vir haar rolle in die televisiereekse The Best of Broadway (1954), Producers' Showcase (1954), Annette (1958), en Dennis the Menace (1959).
Kafes
Die vroeë geskiedenis van die ryk is vol voorbeelde van oorloë tussen mededingende broers nadat ’n sultan gesterf het. Dit het dus amper wet geword dat ’n nuwe sultan pas ná sy troonbestyging sy broers sou laat doodmaak, soms tientalle van hulle, selfs babas. Daar was egter verskeie gevalle waar dié praktyk amper die ryk vernietig het en die instelling van die huisarres van die moontlike erfgename het die ryk se toekoms help verseker.
Staatsteater-geselskap
Die Staatsteater-geselskap is in 1995 gestig om die uitvoerende kunste in Gauteng te bevorder. Dit het die ou Transvaalse kunsteraad, Truk, vervang. Die geselskap is omstreeks 2001 deur die regering gesluit.
Dawie Malan
Dawie Malan (18 Desember 1949 – 1988) was ’n Suid-Afrikaanse akteur en regisseur. Hy was in 1977 ’n medestigter van die eksperimentele teatergeselskap Fringe.
Loopbaan
Malan is op 18 Desember 1949 op Upington gebore en het aan die Universiteit Stellenbosch drama studeer. Hy het liggaamlike gestremdheid en gesondheidsprobleme oorkom en homself as ’n invloedryke teenwoordigheid in die Kaapstadse teaterwêreld van die 1970's en vroeë 1980's gevestig.
In dié tyd het hy in Die Ruimte in dié stad gewerk. Hy het onder meer opgetree in Black Beauty and the Boss (Pieter-Dirk Uys, Labia, 1976) en Snowhite & the Special Branch! (Uys, Labia, 1976). Hy het later regie gedoen, onder meer van Die Trommel, Eskoriaal, Piekniek te Velde en Wooed and Viewed, terwyl hy steeds toneelgespeel het. Hy het ’n ruk lank vir die Kaaplandse Raad vir Uitvoerende Kunste (Kruik) en sy Suidwes-eweknie, Swaruk, gewerk.
Kerk van Koning Karel die Martelaar
Die Kerk van Koning Karel die Martelaar (Engels: Church of King Charles the Martyr) is 'n kerk in Royal Tunbridge Wells, Engeland. Die kerk is as "graad 1" gelys, wat beteken dit is ’n gebou van buitengewone belang. Dit is toegewy aan Karel I van Engeland.
Sabi Sand-wildreservaat
Die Sabi Sand is 'n wildreservaat geleë aangrensend aan die Krugerwildtuin in die laeveld van Mpumalanga, Suid-Afrika, wat ook deel uitmaak van die Groter Limpopo Oorgrenspark. Die Newington-toegangshek is aan die suidekant by -24.86917°N, 31.40444°W, noordwes van die Krugerhek en Skukuza.
Die wildtuin se naam is afkomstig van die Sabie- en Sandriviere wat daardeur vloei. Die oppervlak van die reservaat is 65 000 hektaar en dit deel 'n nie-omheinde grens van 50 km met die Krugerwildtuin aan sy oostekant.
Dierelewe
Die reservaat beskik oor 'n groot verskeidenheid vrylopende wildsoorte: die Groot vyf (leeu, luiperd, witrenoster, buffel en olifant), sebra, kameelperd, klipspringer, steenbok, rooibok, rooijakkals, blouwildebees, rooihartbees, njala, koedoe, eland, duiker, kaapse bobbejaan, jagluiperd, Afrikasivet, seekoei, grootkolmuskeljaatkat, hiëna, rietbok, kolhaas, nagapie, witkwasjakkals, swartkwasmuishond, boomeekhoring, blouaap, vlakvark, ystervark, vaalboskat, waterbok, wildehond en witstertmuishond. Voëllewe sluit in saalbekooievaar, aasvoël, veereier, asook heelwat reptiele en ongewerweldes.
Dawie Malan
Loopbaan
Hy het daarna na Kaapstad verhuis, waar hy die alternatiewe teatergeselskap Fringe gestig het saam met onder andere Chris Galloway en Bill Curry. Vir hulle het hy die regie gedoen van Exit the King, Deathwatch, Die Van Aardes van Grootoor, Info Scandals, The Haunted Host, Farce About Uys (Uys, 1983) en Total Onslaught 1984 (Uys, 1984). Van dié toneelstukke is ook in die Markteater in Johannesburg opgevoer. Hier het hy ook die regie gedoen vir International Stud en die Laager-teater help bou. Vir die Laager het hy ook verskeie stukke geregisseer.
Playhouse Company
Die Playhouse Company is in 1995 gestig om die uitvoerende kunste in KwaZulu-Natal te bevorder. Dit het die ou kunsteraad, Naruk, vervang. Hul tuiste is die Playhouse.
Eksterne skakel
Die Playhouse Company se amptelike webtuiste
Sylvia Fine
Sylvia Fine (29 Augustus 1913 – 28 Oktober 1991) was 'n Amerikaanse aktrise, vervaardiger, en skryfster. Sy was bekend vir haar rolle in die rolprente The Inspector General (1949), The Moon Is Blue (1953), en The Five Pennies (1959), en in die televisiereeks The CBS Festival of Lively Arts for Young People (1973).
Evelyn Finley
Evelyn Finley (11 Maart 1916 – 7 April 1989) was 'n Amerikaanse aktrise. Sy was bekend vir haar rolle in die rolprente Ghost Guns (1944), Prairie Rustlers (1945), Perils of the Wilderness (1956), en Silverado (1985).
Lila Finn
Lila Finn (28 November 1909 – 15 November 1996) was 'n Amerikaanse aktrise. Sy was bekend vir haar rolle in die rolprente Tango & Cash (1989), RoboCop 2 (1990), Predator 2 (1990), en The Rocketeer (1991).
Alice Fischer (aktrise)
Alice Fischer (16 Januarie 1869 – 23 Julie 1947) was 'n Amerikaanse aktrise. Sy was bekend vir haar rol in die rolprent National Red Cross Pageant (1917).
Ennerdale
Ennerdale is 'n voormalige sogenaamde Bruin woonbuurt, suidwes van Johannesburg (in Gauteng) en tussen Lenasia en Grasmere geleë, maar volgens die jongste sensus is amper twee derdes van die inwoners Swart.
Vyftig-vyftig
Vyftig-vyftig (ook 50/50, Vyftig/Fifty of Fifty-Fifty genoem) is 'n swart en wit rolprent met Afrikaanse en Engelse dialoog wat in 1952 vrygestel is. Jamie Uys was die regisseur en Jannie Raath die vervaardiger.
Genre
Die rolprent is 'n komedie. Dit lewer 'n satiriese uitbeelding van die Boer teenoor Brit-politiekery van die tyd.
Storielyn
Twee mans, een Afrikaans en een Engels doen aansoek vir buskaartjies om 'n reis te onderneem. Hulle doen dit egter nie vir ontspanning nie, maar om hulself teen mekaar op te dring. Die twee stry en baklei gedurende die reis tot 'n mede passasier hulle versoek om sonder kos of water terug te stap, sodat die toer in vrede voortgesit kan word.
Margarita Fischer
Margarita Fischer (12 Februarie 1886 – 11 Maart 1975) was 'n Amerikaanse aktrise en skryfster.
Kompanjiestuin
Die Kompanjiestuin in die sentrum van Kaapstad is die oudste openbare tuin in Suid-Afrika. Dit is amptelik in 1652 deur Hollandse settelaars gestig met die doel om voedsel te lewer, maar is 160 jaar gelede aan die publiek vir vrye besoek oopgestel. Bykomend tot die rusbanke onder die reuse bome, sluit die Kompanjiestuin se besienswaardige bates verskeie histories en botanies waardevolle bome, 'n roostuin, 'n kruietuin, 'n visdam, 'n voëlhok, en 'n teehuis in. Van historiese belang is die Dellville Wood-gedenktuin, wat die lewensverlies van duisende Suid-Afrikaanse soldate gedurende die Eerste Wêreldoorlog in Frankryk herdenk. Die Kompanjiestuin is 'n gewilde oord waar opvoedkundige en kulturele gebeurtenisse gehou word en staan ook bekend as 'n bestemming waar troufoto's geneem word.
Sien ook
Regs langs die Kompanjiestuin:
Nabygeleë:
Koning
'n Koning is 'n man wat 'n land as gevolg van oorerwing regeer. 'n Koning bestyg gewoonlik die kroon as een van sy ouers, of 'n ander familielid sterf. Oor die geskiedenis heen is die meeste lande, veral in Europa, deur konings regeer. In sommige lande word die koning van voorafgestelde kandidate verkies.
Die vrou van 'n koning word 'n koningin genoem. 'n Vrou wat die troon as gevolg van oorerwing bestyg word ook 'n koningin genoem.
Mehmet IV
Mehmet IV (Ottomaanse Turks: محمد رابع, moderne Turks: IV.Mehmet; 2 Januarie 1642 – 6 Januarie 1693), ook bekend as Avcı, "Jagter", was van 1648 tot 1687 sultan van die Ottomaanse Ryk. Hy het op sesjarige ouderdom sultan geword en het die aard van die heerser se posisie vir altyd verander deur die grootste deel van sy uitvoerende mag aan sy grootvisier oor te dra.
Hy was die seun van sultan Ibrahim, wat kort ná sy dood tydens ’n rusie met sy ma die kind uit haar arms gegryp en hom in ’n waterbak gegooi het. Hy is deur harembediendes gered, maar het sy kop gesny; hy het daarna lewenslank ’n litteken gehad.
Koelhouer
'n Koelboks of koelhouer word algemeen gebruik om kos, medisyne en ander voorraad koel en vars te hou. Dit kan van verskeie materiale gemaak word, waaronder plastiek, lap en metaal. Vir termiese isolasie is dit gewoonlik dubbelwandig met isolasiemateriaal tussen die binne- en buitewand.
Koelbokse word algemeen gebruik vir die vervoer van voedsel en drank. So kan 'n koelboks byvoorbeeld vir 'n uitstappie, soos 'n dag op die strand, gepak word. Dit is ook handig om bederfbare voedsel (soos botter en roomys) vanaf die winkel huis toe te vervoer. Van die ander gebruike sluit in die vervoer van hittesensitiewe medisyne en organe vir oorplantings.
Koelelemente word soms gebruik om die inhoud van die koelboks koud te hou. Die koelelemente word vooraf gevries en wanneer benodig saam met die voorraad in die koelhouer geplaas.
Van die duurder modelle is soos yskaste uitgevoer en kan (naas koelelemente) ook deur ander metodes verkoel word. So kan 'n elektriese koelboks by 'n motor se aansteker ingeprop word. Ander modelle kan weer met behulp van 'n gas- of spiritusbrander verkoel word.
Die draagbare koelboks is deur Richard C. Laramy van Joliet, Illinois uitgevind. Laramy doen op 24 Februarie 1951 aansoek vir 'n patent (verwysing 212,573). Die patent (#2,663,157) is uiteindelik op 22 Desember 1953 toegeken.
NG gemeente Prieska
duimnael|links|270px|Prieska se ou NG kerkgebou, afgeneem omstreeks 1916. Dit is ingewy op [[8 September 1883 en was in gebruik tot 1920, toe dit gesloop is om plek te maak vir die nuwe kerk.]]
duimnael|links|160px|Ds. Rudolph Johannes van Niekerk is in die laaste naweek van Julie 1894 op Prieska bevestig. Hy bly hier tot in 1909 en arbei daarna in die [[NG gemeente Fauresmith tot sy aftrede in 1933.]]
duimnael|regs|160px|Ds. Alexander Gustav Timon Venter was leraar van Prieska van 1909 tot sy dood op [[6 Desember 1914.]]
duimnael|links|160px|Ds. Wessel J. du Toit was van 1916 tot 1930 Prieska se vierde NG leraar. Tydens sy tyd is die teenswoordige kerkgebou ingewy.
duimnael|regs|200px|Dr. en mev. J.J. Müller en gesin. Hy was leraar van Prieska van 1931 tot 1933. Ná vier jaar op Piketberg was hy ook nog vier jaar leraar van die [[NG gemeente Caledon en vyf van die NG gemeente Villiersdorp toe hy in 1946 hoogleraar word aan die Kweekskool op Stellenbosch.]]
duimnael|270px|regs|Ds. P.L. Rossouw en sy gesin. Hy was leraar van 1940 tot 1945 en daarna tot 1949 leraar van die nabygeleë [[NG gemeente De Aar.]]
duimnael|160px|regs|Ds. Christo Meyers, leraar van 1963 tot 1967.
Die NG gemeente Prieska is 'n gemeente van die Nederduitse Gereformeerde Kerk in die Ring van Hopetown en Sinode van Noord-Kaapland. Die gemeente se middelpunt is die Noord-Kaapse dorp Prieska, hoewel die gemeentegrense sedert 1 Maart 2001 ook die dorpies Marydale en Niekerkshoop insluit toe albei dié gemeentes, gestig in onderskeidelik 1916 en 1904, tegelykertyd by Prieska ingelyf is. Die NG gemeente Vergesig (Copperton) is reeds op Sondag 22 November 1987 by Prieska ingelyf.
Stigting
Die gemeente Prieska is in 1878 afgestig van die moedergemeente, Victoria-Wes. Reeds op die vergadering van die Ring van Beaufort-Wes in 1874 is tot die afstigting van die gemeente besluit. Eers ná 'n tweede vergadering van die "Commissie voor de vermeerdering van Gemeenten", en wel op 11 Maart 1878, het die stigting 'n voldonge feit geword.
NG gemeente Constantia
duimnael|links|330px|Die kerkgebou en -saal is in 1973 ingewy. Ds. Z.B. Badenhorst het die hoeksteen op 11 November 1972 gelê. duimnael|regs|300px|Ds. Zacharias Blomerus Badenhorst was Constantia se eerste predikant. Toe hy in 1947 tot die bediening toegelaat word as leraar van die [[NG gemeente Hopetown, was hy reeds die elfde seun van die NG gemeente Strydenburg wat tot die evangeliebediening toegetree het. By hom is sy vrou, Susanna de Villiers Wessels, en hul dogtertjies, Chrislén en Sorita. Dié foto is omstreeks 1952 geneem toe hulle die pastoriegesin van die NG gemeente Darling was.]] duimnael|regs|180px|Ds. [[Izak de Villiers was leraar van Constantia van 1973 tot 1983, waarna hy aangestel is as redakteur van die vrouetydskrif Sarie en toe in 1991 van die Sondagkoerant Rapport, waar hy gebly het tot 1997. ]]
NG gemeente Prieska
Eerste treë
By afstigting het die gemeente bestaan uit 2 100 siele en 510 lidmate, en die grense het van Brakfontein aan die Grootrivier tot by Boegoeberg (die latere Groblershoop) gestrek. In die begin is die godsdiensoefeninge onder bokseile gehou, en later in 'n groot tent. Die Kaapse parlement het in 1880 deur 'n spesiale besluit 'n stuk grond vir 'n kerkgebou geskenk en op 8 September 1883 het die inwyding van die kerk plaasgevind.
NG gemeente Constantia
Die NG gemeente Constantia is 'n gemeente van die Nederduitse Gereformeerde Kerk in die Ring van Wynberg in die suidelike voorstede van Kaapstad. Die gemeentegrense sluit Constantia, Dieprivier, Heathfield, Retreat, Bergvliet, Kreupelbosch, Meadowridge en Constantiaheuwels in. Houtbaai is tot 2014 as 't ware 'n gemeente binne 'n gemeente bedien en het sedert 2007 ds. Vernon Louw in sy diens gehad, wat hoofsaaklik die Houtbaai-wyke bedien en die eerste medeleraar was, 39 jaar ná die gemeente se ontstaan. Hy is intussen opgevolg deur ds. Gerhard Pietersen, wat met Houtbaai se afstigting die nuwe gemeente se eerste leraar geword het.
NG gemeente Prieska
Eerste treë
Jare lank is die gemeente deur konsulent-leraars bearbei en eers aan die einde van 1880 is die eerste beroep op ds. S. H. Kuhn, met nog verskeie vergeefse beroepe daarna, uitgebring. Ds. August Ahrbeck was die eerste vaste leraar en is op 17 Januarie 1885 as proponent georden en bevestig. In 1906, tydens die bediening van ds. R.J. van Niekerk, die tweede leraar van die gemeente, is 'n nuwe pastorie gebou.
NG gemeente Constantia
Ontstaan
Die gemeente Constantia het op 9 Oktober 1968 van die NG gemeente Zwaanswyk afgestig en die NG gemeente Houtbaai op 1 Junie 2014 van Constantia.
NG gemeente Prieska
Kerklike geboue
Die C.J.V.-saal is deur die derde leraar, ds. A G.T. Venter, gebou en die hoeksteen is gelê op 7 Oktober 1911. Reeds voor die koms van die vierde leraar, ds. W.J. du Toit, wat op 12 Februarie 1916 bevestig is, is gevoel dat daar met die oog op meer ruimte 'n nuwe kerk gebou moes word. Op 6 Desember 1919 is die hoeksteen van die teenswoordige kerkgebou dan deur hom gelê, en kon hy op 20 Augustus 1921 ingewy word. Opgegroei in die Westelike Provinsie, en met 'n voorliefde vir die ou Kaaps-Hollandse boustyl, het die leraar gesorg dat al die gewels en selfs die pragtige toring met 'n Hollandse gewel-effek gebou sou word. Hierin is die toring seker uniek in Suid-Afrika. Dit is nog tydens sy bediening wat die Jubelfees (50-jarige bestaan) van die gemeente op waardige wyse vanaf 30 Augustus tot 2 September 1928 gevier is. Omstreeks 1952 is die orrel herbou en gemoderniseer, en ook so versterk dat dit die kragtigste orrel in die Noordweste sou wees.
NG gemeente Constantia
Personeel
Met die verdeling van die gemeente, was die medeleraars slegs die derde en vierde leraars van die gemeente. Die eerste leraar was ds. Z.B. Badenhorst. Mev. Johanna Maree (in die omgang bekend as tannie K.P.) was die eerste skriba-kassier. Ds. Badenhorst vertrek in 1972 en word die volgende jaar deur ds. I.L. de Villiers opgevolg, wat tien jaar lank in die gemeente dien. Van Constantia is hy na die vrouetydskrif Sarie as redakteur en het, nadat hy ook redakteur van die Sondagkoerant Rapport was, afgetree en gaan woon in Johannesburg waar hy soms nog in gemeentes met prediking gehelp het. Hy het 'n hele aantal boeke en digbundels geskryf en sommige van die liedere in die Liedboek is uit sy pen. Sy opvolger, ds. Uys Theron, was van 1984 tot sy afskeidspreek op Sondag 29 Januarie 2012 amper 28 jaar lank aan die gemeente verbonde. Hy is af en toe deur deeltydse hulpleraars bygestaan, maar in 2007 word ds. Vernon Louw die eerste voltydse medeleraar.
Ds. Wynand van Beek, wat van 2006 af as kontrakleraar aan die NG gemeente Bendorpark (Polokwane) verbonde was, is op 'n spesiale kerkraadsvergadering aangewys as brugpredikant in ds. Theron se plek. Hy is op 5 Februarie 2012 in die gemeente verwelkom.
NG gemeente Prieska
Niekerkshoop
Reeds in 1896 is al gedink aan die aankoop van die plaas Modderfontein as setel vir ’n dorp, maar die plan is kort daarna weer laat vaar. Vanaf 1890 is buitekerk op Modderfontein (Niekerkshoop) gehou. In 1893 was daar blykbaar weer sprake van die stigting van ’n dorp (en gemeente). Lidmate van die Prieska-gemeente wat woonagtig was aan die Griekwastadse kant van die Oranjerivier (lidmate te Koegas) rig ’n versoekskrif: Hulle wil onder geen omstandighede opgeneem word onder die nuwe gemeente (‘Modderfontein’) nie. Die kerkraad voldoen aan die versoek.
The Sims 2
The Sims 2 is ’n strategie/simulasie-spel van Maxis en is ’n vervolg op die suksesvolle spel The Sims. Die strategie is baie dieselfde as in The Sims: Spelers beheer hul karakters (Sims) in verskeie situasies wat die werklike lewe naboots.
NG gemeente Constantia
Personeel
Ds. Wynand Duvenhage was as Polisiekapelaan aan die gemeente verbonde van 1991 tot 1996. Ds. Jalize Uys was tentmakerleraar en die gemeente se eerste vroulike dominee van 2000 tot 2003 en is bygestaan deur haar man, prop. Johannes Mouton. Propp. Nico Roos, Nico Viljoen en Marius Greeff het ook as bedieningshulpe opgetree. Sr. J. Mare het van 1974 'n tyd lank as geestelike werkster in die gemeente gehelp. Die huidige orrelis in Constantia, Ean Smit, het in 1981 oorgeneem by mnr. Naas Barnard.
NG gemeente Prieska
Niekerkshoop
Die NG gemeente Niekerkshoop is deur die ringskommissie van Dutoitspan op 29 Maart 1904 gestig. Voor die stigting is die Woord en die sakramente om die beurt deur predikante van Prieska en Griekwastad bedien. Van die gemeente Griekwastad is ’n aansienlike deel afgesny om die gemeente Niekerkshoop te vorm. Ná afstigting het die konsulent, ds. P.T. Stroebel van Griekwastad die eredienste waargeneem. Omdat daar nog geen kerkgebou was nie, moes die pakhuis van die broers Van Niekerk vir eredienste gebruik word.
NG gemeente Constantia
Personeel
Yvonne Cilliers was die eerste skriba en het die pos 20 jaar beklee. Ander skribas was Gwen Bekker, Leana Goosen en die afgelope agt jaar is dit Magda Bester. Sy is ook die koster en voor haar was daar mnr. en mev. Danie en Ria de Klerk, Verina van der Merwe en mnr. Hendrik Broodryk. In Houtbaai was mnr. Freddie Brink 25 jaar lank koster en Pierre Myburgh die orrelis. Die kosters was Johannes Mouton, André van der Merwe en Kobus Stander. Attington Mvungane is al baie jare lank die tuinman in Constantia.
T!Nax'u
T!Nax’u is ’n futuristiese wetenskapfiksie verhaal geskryf deur Gerrit van Dijk, en is in 2012 uitgegee deur Thompson Boekdrukkery.
NG gemeente Prieska
Niekerkshoop
Op die eerste kerkraadsvergadering word die aanbod van die Van Niekerk broers aangeneem om ’n kerkgebou op te rig en vir tien jaar te huur. Die kansel, banke en lampe het van Robertson se kerk gekom. In Februarie 1906 is die kerk klaar gebou. Toe die huur in 1916 verstryk, is die kerkgebou deur die kerkraad aangekoop. Die kerk het sitplek vir 300 mense gehad. Die gemeente het in die stadium ’n sieletal van 1,400 gehad en tydens nagmaalsgeleenthede was die kerkgebou te klein. Die eerste leraar was ds. J.R. Hugo en hy is in Januarie 1907 bevestig. Hy is in die tuig, in die jeugdige ouderdom van 38 jaar, oorlede. ’n Marmerplaat hang binne die kerk ter herinnering aan hom. Ds. J.A. van Zijl le Roux het hom opgevolg en hy is in Mei 1915 bevestig. Hy het die voorreg gehad om die Woord op die kansel (wat vanaf Robertson gekom het) te verkondig. Die kansel het vir hom groot emosionele waarde gehad: sy vader het voor dié kansel belydenis van geloof afgelê en is ook voor die kansel in die huwelik bevestig. Hyself is ook gedoop en het voor dié kansel belydenis van geloof afgelê.
T!Nax'u
T!Nax’u volg op Gerrit van Dijk se debuut ‘Ondulan’ en speel veertien jaar ná kadet Taéll Adánaii Shanidar se lewensveranderende Ondulan-avontuur af. In T!Nax’u dra kadet Shanidar die rang van kaptein, en is in bevel van ASTRA se elite taakmag Eksodimensionele Verkenners. Tydens 'n verkenningstog ontdek ’n taakmag lid ’n Skeur in die weefsel van ruimte-tyd, tussen een van ASTRA se nuut-ontdekte parallelle wêrelde, en Suid-Afrika van die Tweede Vryheidsoorlog. Wat ASTRA se belangstelling egter wek, is dat die inwoners van hierdie wêreld; nasate van die eertydse Boere-rebelle, 'n eeu-oue profesie koester dat die Britse soldate weer gaan aanval, en vir byna 'n eeu reeds wag hierdie kolonie vlugtelinge, Steentyd-primitief maar slaggereed, op 'n massa-aanval van hul gedugte aartsvyand.
NG gemeente Prieska
Marydale
Die geskiedenis van die destydse NG gemeente Marydale kan teruggespoor word na 1903 toe G.P. Snyman sy plaas Kalkput in erwe laat uitmeet en as kerkdorp met die naam Marydale aan die NG Kerk geskenk het. Marydale sou egter eers in 1917 as dorp geproklameer word. Marydale was ’n mooi, vrugbare, waterryke dorp wat baie belofte ingehou het. Die dorp het dorpsgronde vir weiding van byna 9 000 morge gehad. Marydale was 2 myl van die Draghoender-spoorwegstasie.
Die naam van die gemeente kom van Maria, die naam van die eggenote van ene P.G. Snijman, die oorspronklike eienaar van die plaas Witputs. Hy het by die stigting van die gemeente nog 108 onverkoopte erwe aan die kerkraad vir £950 verkoop. Hy het tevore alreeds 11 erwe geskenk vir ’n kerk, pastorie en geboue.
T!Nax'u
Met hierdie eeu-oue voorspelling, tesame met die probleem van die verbindende Skeur tussen die twee wêrelde, vind ASTRA dit nodig om 'n onderskepspan in te stuur. ASTRA se opdrag: Tuimel die Einstein-Rosen brug wat beide die twee realiteite verbind, in, en ontlont die situasie van hierdie profetiese skermutseling, én die bedreiging van Xenoplasma (demone) vir die Millenniese sfeer.
NG gemeente Prieska
Marydale
In 1904 verskyn ’n deputasie van Marydale voor die kerkraad van Prieska om te vra vir die stigting van ‘n gemeente. Die kerkraad was egter oortuig dat die tyd nog nie ryp was nie. In 1905 begin Prieska met kwartaallikse buitedienste te Marydale. Die mense van Marydale het hierdie dienste so waardeer en die inwonertal het so toegeneem, dat die Kerkraad in 1911 besluit om ‘n ekstra diens saam met die kwartaallikse dienste te hou. Vanaf 1915 kon die predikant van Prieska per trein na Marydale reis vir die buitedienste.
The Sims 2
In The Sims 2 is talle vernuwings aangebring: Dit is volledig in 3D, die Sims word in teenstelling met die eerste weergawe ouer en gaan dood, en hulle het lewensdoele, vrese en begeertes wat verskillende gevolge kan hê as dit vervul word. Hulle het ook genetiese kenmerke wat aan hul kinders oorgedra word. Dit is op 14 September 2004 uitgereik.
NG gemeente Prieska
Marydale
Dié gemeente is op 1 Maart 2001 by Prieska ingelyf.
Vergesig (Copperton)
Die NG gemeente Vergesig was 'n dogtergemeente van Prieska op die Noord-Kaapse myndorpie Copperton. Vroeg in 1969 is koper op die plaas Vogelstruisbult ontdek. Teen Oktober en November daardie was daar reeds soveel lidmate hier dat Prieska besluit om ’n ekstra wyk hier te stig. Teen 1972 was die sieletal van die kerk op Copperton sowat 500. Die skoolgebou was toe nie meer geskik vir dienste nie. ’n Derde leraar word beoog en in Oktober 1974 is die pastorie voltooi. In 1975 begin ds. Ben Smit sy werksaamhede te Copperton. Die gemeente Vergesig is op 9 Maart 1975 gestig. In 1985 was hier net 176 doop- en 285 belydende lidmate. Vergesig-gemeente ontbind op Sondag 22 November 1987 en skakel in by Prieska.
The Sims 2
Die spel was met sy uitreiking dadelik ’n sukses en het (vir daardie tyd) ’n rekordgetal van ’n miljoen kopieë binne die eerste tien dae verkoop. Daar is in 2004 meer as 13 miljoen kopieë verkoop en dit was in dié jaar die beste verkoper onder PR-speletjies, en in April 2008 het die amptelike webtuiste die 100 miljoenste kopie wat verkoop is, gevier.
Verskeie uitbreidings (expansion packs) is beskikbaar – die laaste een, The Sims 2: Mansion & Garden Stuff, het in November 2008 verskyn.
’n Opvolg, The Sims 3, word in Junie 2009 uitgereik nadat dit aanvanklik vir Februarie 2009 beplan is.
T!Nax'u
Milieu
Die verhaal van T!Nax’u speel hom af tydens die Bybel se Duisendjarige Vrede. Die jaar is 2186, sowat 150 jaar na die Wederkoms van Christus. Wetenskaplikes ontdek 'n parallelle wêreld identies aan die Karoo.
NG gemeente Constantia
Persele en geboue
Eredienste is aanvanklik in die saal van die Hoërskool Zwaanswyk gehou. Die terrein waarop die kerk gebou is, was voorheen deel van die Kreupelbosch-landgoed. Toe die stadsraad verlof gee vir die bou van die kerkkompleks, was dit met die uitdruklike voorwaarde (ter wille van die bure) "dat daar nie in die kerksaal gedans word nie". Constantia se kerkgebou is deur die argitek Pieter Pelser ontwerp en in 1973 ingewy. Hy het die kerk so ontwerp dat die waaiervormige voorkoms 'n intimiteit skep wat versterk word deur die uitsluiting van enige natuurlike lig van buite. Dit bied sitplek aan sowat 400 kerkgangers. Die hele kompleks, met die orrel inkluis, het sowat R190 000 gekos. 'n Nuwe pastorie is in 1987 vir R185 732 voltooi.
In dieselfde jaar as wat die gemeente afgestig het, is daar in Houtbaai 'n nuwe kerksaal opgerig, wat op 10 Augustus 1968 in gebruik geneem is en sitplek aan 100 kerkgangers bied. Tot n met Houtbaai se afstigting het die gemeente elke Sondag 'n erediens daar gehou, waarna dit Houtbaai-gemeene se kerkgebou geword het. Vroeër is die saal by die begraafplaas, waarin 'n ander groep nog steeds vir geestelike byeenkomste saamkom, gebruik. In 1996 is nuwe kategeselokale vir Houtbaai ingewy.
Lidmaattal
Soos ten tyde van die afstigting is Afrikaanssprekendes vandag nog verreweg in die minderheid in dié deel van die stad. In 1973 met die oprigting van die kerkgebou dui ds. De Villiers aan dat die 550 lidmate versprei is oor die groot gebied van Dieprivier, Heathfield, Retreat, Meadowridge, Bergvliet, Constantia, Houtbaai en Llandudno. Volgens die laaste opname voor Houtbaai se afstigting, het die lidmaattal op 547 (doop en belydend) gestaan. Hiervan was byna 'n derde buite die gemeentegrense woonagtig, wat destyds nie deur die Kerkorde toegelaat is nie. Sowat 210 van die lidmate het in die Houtbaai-wyke gewoon. In die NG Kerk se 2021-Jaarboek het Constantia slegs 117 belydende en 10 dooplidmate gehad en Houtbaai 102 en 36.
Die gemeente se getalle is die laaste paar jare die laagste wat dit ooit was. Twintig jaar gelede wat dit 955. Dit is ondanks die gemeentegrense wat deur die Sinode oopgestel is sodat byna 'n derde van die Constantia-lidmate deesdae buite die gemeentegrense woon. Die afname is weens die vermindering in die getal Afrikaanssprekendes in die omgewing, wat 'n uitwerking op al die Afrikaanse skole in die omgewing gehad het sodat nog net die Laerskool Simon van der Stel in Wynberg ook in Afrikaans onderrig aanbied.
T!Nax'u
Storielyn
Die openingstoneel is in ’n grot, waar Sanjagters hul vangs verwerk vir aandete tydens 'n sneeustorm in die Karoo. In ’n poging om hulle gebruike en gewoontes te bestudeer, gaan ’n Verkenner uit die toekoms op ’n jag-ekspedisie saam met die groepie San uit die Steentydperk. Dit is gou duidelik dat iets nie pluis is nie wanneer geowiskundige- en elektroniese byskrifte oor alles wat een van die jagters sien, kruip. Ook is een van hulle Europees, en dis ééue voor Christus! Tydens die jagtog raak die groep slaags met ’n migrerende Afrika-stam uit die noorde, wat die Verkenner noodsaak om weer na sy punt van oorsprong weggeruk te word. Maar 'n sender wat in 'n kleikraletjie aan die Verkenner se persoon versteek was, bly agter, en word eeue later deur wetenskaplikes ontdek. Die ontdekking van die hoogs tegnologiese sender ontlok 'n hewige reaksie in wetenskaplike kringe, veral toe 'n kluis waarin die sender geberg word, skynbaar ontplof en 'n hele woonstel vernietig.
In die tussentyd word vreemde lyke op verskeie plekke in die Karoo gevind. Elkeen is met 'n pyl gedood wat NIE San in oorsprong is nie. Vreemdste van alles, blyk een liggaam om 'n soort Viking te wees en die ander, 'n Britse soldaat uit die Tweede Vryheidsoorlog! Tydverskuiwing blyk om die enigste logiese verklaring te wees, veral toe 'n vreemde skilpadspesie wat laas in die 1980’s met 'n sender toegerus is, na byna drie dekades skielik weer sy opwagting maak. In hulle soektog na die ontwykende skilpad, vind 'n Suid-Afrikaner en twee Britte hulself skielik afgesny van die bekende buitewêreld, waar hulle onderskep word deur 'n stam primitiewe jagters. Maar een van die ‘Wit Jagters’, soos die San na hulle verwys, kom voor om nie werklik tot die groep te behoort nie. Die jagter is inderdaad 'n indringer, maar uit die toekoms. Sy sending: Om die eerste Verkenner en draer van die klei kraletjie op te spoor. Maar dié is intussen gevind. Die jagter se onvoorsiene ontdekking van die Wit Jagters krap 'n hele byenes oop, want die Wit Jagters, steentyd primitief en streng Christelik, is die nasate van die bevolking wat voor Britse plundermagte gevlug het. Nie alleen is hulle onder hulle agtervolgers uit in ’n splinter heelal versteek nie, maar bewaar hulle ook 'n ou profesie dat hul eertydse vyand weer gaan aanval.
Gail Fisher
Gail Fisher (18 Augustus 1935 – 2 Desember 2000) was 'n Amerikaanse aktrise. Sy was bekend vir haar rolle in die rolprent Mankillers (1987) en in die televisiereekse The Doctors (1963), Mannix (1967), en Knight Rider (1982).
T!Nax'u
Storielyn
Die Wit Jagters se vrese is egter nie ongegrond nie- Toe ’n volgende span van drie verkenners na Die Wit Jagters terugkeer, vind hulle 'n Skeur in die ruimtevesel wat geleidelik oor die landskap van tyd migreer. En in 'n terugwaartse rigting, is 'n oorvleueling sonder twyfel met die tydperk van die Tweede Vryheidsoorlog tot gevolg. Kwantum ploftoestelle word deurgestuur om hierdie profetiese skermutseling uit te skakel, maar daar was ’n ander vyand waarmee die Verkenners nie rekening gehou het nie-
Toe Satan uit die hemel geskop is met 'n derde van al die engele, is baie van hulle opgesluit in 'n ander dimensie, 'n dimensie presies net soos hierdie een! Desperaat om met Lucifer in verbinding te tree om hom te oorreed om God om vergifnis te vra, probeer hierdie demoniese wesens vir Millennia al om 'n dimensionele poort te open vir ontsnapping. Omdat hulle oor geen massa beskik nie, neem hulle mense in hierdie ruimteskeur gevange, in die hoop om die verlangde massa kwosiënt te bereik. Op pad terug beland die verkenners in die kruisvuur, en vind hulle hulself in die Tweede Vryheidsoorlog waar hulle ander vermistes jagters aantref. Die skeur wat hulle moes vernietig is toe reeds aan die instort omdat dit oorvleuel met 'n gravitasie put, wat die ontsnapping terug, kelder, voordat Britse vergeldingsmagte hulle kry.
Hoof karakters
Taéll Adanaii Shanidar:
Kaptein van 'n Eksodimensionele verkenningspan. As kind was hy deel van ASTRA se kadetkorps in ruimteverkenning, tot sy ma se tragiese ongeluk in ‘Ondulan’, waarin sy lewe 'n drastiese wending geneem het om in die voetspore van sy mentor en stamvader, Aregan Shanidar, te volg. Adanaii het 'n baie sagte, byna vroulike persoonlikheid wat hy in sy hoedanigheid as offisier agter 'n hardgebakte front moet verskuil. Sy geloof in God wat hy met sy vuurdoop in ‘Ondulan’ opgedoen het, maak hom 'n soms roekelose leier met 'n gebrekkige besef van werklike gevaar, en gevolge daarvan. Jadda:
’n Jeugvriend van Shanidar, is 'n boorling van Pendar, 'n Aardagtige maan van 'n reuse Saturnus-planeet, bekend as Tarsis. Pendar se swaartekrag is hoër as die Aarde s’n, wat handig te pas kom wanneer hy laer-aantrekkingskrag planete soos die Aarde besoek. Hierdie voordeel het hom 'n bonkige liggaamsbou besorg, waarvoor hy by geleenthied al 'n ‘eenman slaghuis’ genoem is.
Zandura:
Die verkenner onder bevel van Shanidar wat na hom moes gaan soek toe hy nie van 'n sending terugkeer nie. ‘Zan’, soos hy kortaf genoem word, het 'n ietwat oordrewe selfbeeld. Adanaii het aanvanklik verwag om met hom vas te sit, maar hy is bot en praat min, wat verwagte konflik uitskakel.
Eben den Heyer:
'n Byna-afgetrede Meteoroloog met 'n sinistere agtergrond wat hom verbind met geheime organisasies in wetenskaplike kringe. Hy is skraal gebou met welige hare op sy ryp ouderdom wat die indruk gee dat hy óf 'n pruik of haarstuk dra. Sy reguit geaardheid kan onbeskof voorkom vir die wat hom nie ken nie, wat vererger word deur sy ligte oë.
Jurgen Stander: Mediese student wat per ongeluk betrek is toe 'n Wiking-agtige lyk in die Karoo ontdek is. In sy twintigs, is Jurgen 'n skugter, hoflike jong man met 'n rooierige gelaat en yl, styl hare.
Die Wit Jagters (San benaming vir nakomelinge van die eertydse Boere-vlugtelinge)
Absolom:
Bejaarde leier van die Wit Jagters. Op die oog-af is hy 'n velbedekte Sinterklaas, rateltaai soos al sy mense, met ’n bykans bonatuurlike oorlewingsinstink. Sy groot bolyf laat sy gestewelde bene uit verhouding klein lyk met die res. Jare se ruwe oorlewing maak beweging vir hom moeilik, met sy spraak wat gepaard gaan met baie steune.
Eland: 'n Jagter wat as lyfwag optree vir Absolom op hul reis. Lank en gespierd, is hy 'n intimedrende prentjie met sy bosbaard, kaalkop en vurige oë.
Ewoudt: 'n Tweede jagter wat as lyfwag optree vir Absolom op hul reis. Danksy sy minder spiere, is hy ratser en wilder as Eland. Sy lang hare is in toue gedraai, met 'n ewe wilde baard en snor. Ewoudt is gekies oor sy driftige reaksies, anders as Eland wat 'n paal van brute krag is.
Aaron:
’n Jong Penkop wat hulle op die reis vergesel vir ondervinding. Nog in sy laat tienerjare, is Aaron 'n uitstekende boogskutter. Hy is blond, fyn gebou, praat maar min en wil hoofsaaklik net weet wat van hom verwag word. Wetende Absolom is na aan sy tyd om sy ‘septer’ te oorhandig, is hy een van Absolom se gunsteling kandidate as leier van die ‘Wit Jagters’.
Little Tokyo, Los Angeles
Little Tokyo, ook bekend as Little Tokyo Historic District, is 'n etniese Japannees-Amerikaanse distrik in die middestad van Los Angeles (Downtown Los Angeles) en een van slegs drie amptelike Japantowns in die Verenigde State wat almal in Kalifornië geleë is (die ander twee is in San Francisco en San Jose geleë).
Ibrahim van die Ottomaanse Ryk
Ibrahim (Ottomaanse Turks: ابراهيم اول, moderne Turks: İbrahim; 5 November 1615 – 12/18 Augustus 1648), was van 1640 tot 1648 sultan van die Ottomaanse Ryk. Hy was die seun van Ahmet I en nie-amptelik bekend as Ibrahim die Waansinnige (Turks: Deli İbrahim) vanweë sy geestestoestand.
Hy is uit die Kafes vrygelaat ná sy broer Murat IV se dood, hoewel Murat opdrag gegee het dat Ibrahim doodgemaak word ná sy eie dood. Murat het self hul ouer broer, Osman II, in 1622 opgevolg en het drie van sy ander broers laat teregstel toe hy sultan word. Ibrahim is toegelaat om te leef omdat hy weens sy geestestoestand nie as ’n bedreiging beskou is nie.
Little Tokyo, Los Angeles
Die buurt, wat in die vroeë 20ste eeu ontstaan het toe baie Amerikaners van Japannese afkoms hulle ná die groot aardbewing in San Francisco in 1906 in die suide van die deelstaat gevestig het en waarna soms as Lil' Tokyo, J-Town of 小東京 (Shō-tōkyō) verwys word, dien as kulturele sentrum vir Japannese Amerikaners in Suid-Kalifornië. Dit is in 1995 tot National Historic Landmark District verklaar.
Ibrahim van die Ottomaanse Ryk
Ibrahim het die ryk in ’n kort tydjie amper vernietig. Hy was waarskynlik onstabiel en het moontlik neurastenie (senuweeswakte) gehad. Hy was ook depressief ná sy broer se dood. Hy was bekend vir sy obsessie met oorgewig vroue en het sy agente opdrag gegee om vir hom die vetste moontlike vrou te kry. Hy was so in sy skik met haar dat hy haar ’n regeringspensioen en die titel "goewerneur-generaal van Damaskus" gegee het. Hy het later glo 280 lede van sy harem laat verdrink en visse in die paleis se damme geld gevoer. Hy is eindelik in ’n staatsgreep onttroon en in Istanboel verwurg.
T!Nax'u
Die Atattikya San
Dauwisab Meerkat: Hoofman van die Atatikya. Dauwisab is byna aan die ander kant van die spektrum as Absolom- Waar Absolom nog yslik en beweegbaar is, is Dauwisab byna net vel en been, en verlaat selde sy indrukwekkende ‘troonkamer’. Waar die Wit Jagters hul leier verwag om nog weerbaar te wees, lê die San se waarde aan hulle leier dat hy nog leef, sy krag gesetel in sy wysheid, wat hy alles beleef het, en die kennis wat hy kan deel.
Xanakyate (jagter)
T!Anikwe (jagter)
Xakau (jagter)
Gaeses (jagter)
Kxqagyri (jagter)
Qanica/oa (jagter)
Uxan’Gau (jagter)
Garacan: Die enigste oorblywende van 'n vermisde groep San-jagters.
Kooteign Koorou: 'n Bose gees wat homself voordoen as 'n reuse rivierslang.
Ibuseb: 'n Bose gees, min of meer in die gedaante van ’n bobbejaan, wat sy tuiste gemaak het by 'n Dimensionele Skeur.
Süleyman II
Süleyman II (Ottomaanse Turks: سليمان ثانى, moderne Turks: II.Süleyman; 15 April 1642 – 22/23 Junie 1691) was van 1687 tot 1691 sultan van die Ottomaanse Ryk.
Hy was die jonger broer van Mehmet IV en het die grootste deel van sy lewe in die kafes gebly. Hy was beswaarlik in staat om self te regeer, maar het sy grootvisier goed gekies: onder Ahmed Faizil Köprülü se leierskap het die Ottomaanse Ryk ’n aanval van Oostenryk in Serwië afgekeer en ’n opstand in Bulgarye onderdruk. Süleyman is in 1691 sonder kinders oorlede.
Sallie Fisher
Sallie Fisher (10 Augustus 1880 – 8 Junie 1950) was 'n Amerikaanse aktrise. Sy was bekend vir haar rol in die rolprent The Little Shepherd of Bargain Row (1916).
Labia (teater)
Die Labia in Tuine, Kaapstad, is ’n rolprentteater waar veral kunsrolprente vertoon word. Dit was voorheen ’n verhoogteater.
Geskiedenis
Die gebou was oorspronklik ’n danssaal wat aan die Italiaanse ambassade langsaan behoort het. In Mei 1949 is dit deur prinses Ida Labia geopen as ’n teater. Dit is deur die Cape Town Repertory Theatre Society (Reps) en die Kaapstadse Afrikaanse Toneelvereniging (KAT) gebruik.
Die bykomende finansiële las wat die teater op die toneelgeselskappe geplaas het, het daartoe bygedra dat die KAT in 1962 tot niet gegaan het en die Reps hul aandeel verkoop het. Dit het in 1981 ’n gewilde onafhanklike rolprentteater geword. Veral kunsrolprente word vertoon.
Minnie Maddern Fiske
Minnie Maddern Fiske (19 Desember 1865 – 15 Februarie 1932) was 'n Amerikaanse aktrise. Sy was bekend vir haar rolle in die rolprente Tess of the D'Urbervilles (1913) en Vanity Fair (1915).
Melbourne Rebels (Superrugbyspan)
Die Melbourne Rebels (ook bekend as die RaboDirect Melbourne Rebels weens borgskapredes) is ’n Australiese rugbyspan wat sedert 2011 aan die Superrugbykompetisie deelneem. Hulle is die eerste professionele rugbyspan in Australië wat in privaat besit is. Die klub deel sy naam met ’n voormalige Australiese Rugbykampioenskapspan, maar daar word wel onderskeid getref tussen die twee spanne.
Geskiedenis
Rugby in Victoria het reeds so vroeg as die 1840’s begin met rugbywedstryde wat tussen mynwerkers gespeel is. Die eerste wedstryd onder die gekodifiseerde reëls het plaasgevind in Junie 1878 tussen Sydney se Waratah rugbyklub en die Carlton Voetbalklub van Melbourne op die MCG. Die span van Sydney het gewen.
Die eerste provinsiale rugbyspan in Victoria is in 1888 gestig. Die nuutgestigte Melbourne Rugbyklub het proewe gehou om ’n span saam te stel om teen die Britte te speel. 6,000 toeskouers het die wedstryd teen die Britte aanskou. In 1894 het die Victoriaanse Rugbyunie (VRU) met Nieu-Suid-Wallis gesprekke gevoer om interkoloniale wedstryde te begin speel. Victoria het die eerste wedstryd met 3 – 0 gewen. Die VRU het in die laat 1890’s nietig geraak maar is in 1908 herstig om in ’n oefenwedstryd van die Wallabies wat oppad was na Engeland, te speel. Die verteenwoordigende Victoriaanse span het blou en goue klere gedra en het met 26 – 6 verloor voor ’n skare van 1,500 op die MCG.
In 2006 het die Australiese Rugbyunie die begin van ’n nasionale plaaslike kompetisie aangekondig. Die Melbourne Rebels is gestig vir die eerste seisoen van die Australiese Rugbykampioenskap (ARC) deurdat Nieu-Suid-Wallis vier spanne aan Victoria afgestaan het. Die span is afgerig deur Bill Millard en David Croft was die kaptein. Die Rebels het vierde uit agt spanne geëindig en het in die eindronde verloor. Hierdie skuif is gesien as ’n stap in die rigting van ’n Superrugbykonsessie.
Die Rebels verteenwoordig tans 25 klubs in senior rugby. Daar is twee keer by SANZAR aansoek gedoen vir die Rebels om toegelaat te word tot Superrugby en hulle het daarin geslaag om toegelaat te word vir die 2011-seisoen. Daar is nog geen amptelike kleure of logo’s bekend gestel nie maar die amptelike webblad gebruik dieselfde kleure en logo as dié van die ARC-span.
Vorige botte
Botte vir die 13de en 14de konsessies het in 2002 geopen. Melbourne het op daardie tydstip reeds verskeie toetse van die Wallabies aangebied wat deur die VRU gebruik is om te wys dat daar ’n behoefte na rugby in Melbourne is. Daar is ook tydens die Rugbywêreldbeker 2003 etlike wedstryde op die Docklands-stadion in Melbourne gespeel en 50,000 mense het die laaste dag van die Melbourne Gemenebesspele 2006 se sewesrugby bygewoon.
Rugbywêreldbeker 2003 wedstryde en toeskouergetalle in Melbourne
Sien ook: Rugbywêreldbeker 2003
Rod Steiner, destydse president van die VRU, het gemeen Victoria het ’n kans om die bod vir ’n plek in die Super 14 te wen.
Die suksesvolle bod
Met SANZAR wat ’n herstrukturering aangekondig het, is ’n nuwe konsessie geskep. Tien botte is ontvang; sewe van Australië, 2 van Nieu-Seeland (Hawke’s Bay en Taranaki) en die Southern Kings van Suid-Afrika. Die Australiese botte het drie van Victoria ingesluit, een van Wes-Sydney, een van die Goudkus, die Nieu-Suid-Wallis Landelike Rugbyunie (NSWCRU) en ’n tweede span van Queensland.
Drie botte het vanuit Victoria gekom vir die nuwe Superrugbykonsessie – die Vic Super 15 met Mark Ella aan die stuur, gesteun deur Kevin Maloney en drie voormalige VRU-direkteure, ’n Belgravie Groep-bod met Geoff Lord (namens die Melbourne Victory Voetbalklub) aan die stuur en die Melbourne Rebels-bod van die VRU met steun van die media magnaat Harold Mitchell en KPMG.
Op 12 Augustus 2009 het die Australiese Rugbyunie (ARU) vir Victoria as die enigste kandidaat van Australië gesteun om mee te ding om die nuwe konsessie vir die uitgebreide Super 15-kompetisie in 2011. Hulle het probeer om ’n ooreenkoms tussen die drie Victoriaanse bieërs te bereik in ’n poging om ’n een entiteit te vestig wat hulle gehoop het "oorweldigend suksesvol" sou wees. Die Melbourne Rebels het egter gevra dat die ARU slegs een van die drie botte by SANZAR indien.
Die pogings om hierdie botte te amalgameer is van politiek deurtrek. John Wylie, ’n beleggingsbankier, het ’n ooreenkoms met die Melbourne Rebels en die Vic Super 15 wat by die Weary Dunlop Middagete bekend gemaak is.
SANZAR kon nie tot ’n eenparige beslissing kom nie en die saak moes voor ’n arbiter verskyn. Die arbiters het gevoel dat die bod van die Southern Kings meer gevorderd was met betrekking tot sake en finansiële beplanning, organisasiestruktuur en beheer. Hulle het ook gevoel dat die Kings ’n beter spelerbasis en rugbytradisie gehad het. Omset sou egter, van verkope in uitsaairegte aan Australiese uitsaaiers sou met VS$ 15 – 20 miljoen verminder oor ’n tydperk van vyf jaar indien die vyftiende konsessie aan Suid-Afrika toegeken sou word.
Op 12 November 2009, na ’n arbitrasieproses tussen die Kings en Victoria is die 15de konsessie aan Victoria toegeken omdat beslis is dat dit finansieel meer sin sou maak vir SANZAR. Die bod is aan die Vic Super 15-konsortium toegeken maar daar kon nie ooreengekom word oor die model van eienaarskap nie. Die bod is toe teruggetrek en die konsessie is aan die Melbourne Rebels toegeken.
Model van eienaarskap
Die Melbourne Rebels is die eerste professionele rugbyspan in Australië wat in privaatbesit is. Die klub word deur ’n raad beheer met Harold Mitchell, wat die meeste aandele besit, as voorsitter. Onder die ander direkteure is die direkteur van Woolworths, Leon L’Hullier en Lindsey Cattermole.
Naam
Die naam van die Rebels is gekies na aanleiding van die Melbourne ARC-span in ooreenstemming met die plaaslike rugbygemeenskap. Amtenare van die VRU het op die naam "Rebels" besluit in verwysing na Victoria se eerste Wallaby, Sir Edward "Weary" Dunlop. Met die bekendstelling het Chris Handy gesê dat, "Victoriaanse rugby, net soos die groot Weary Dunlop, ’n geskiedenis het van waagmoed om anders te wees, ’n tikkie baldadigheid en is alewig uitdagend.  Hierdie is eienskappe wat ’n mens in ’n Rebel verwag en karakteriseer die wyse waarop Victoria sukses behaal in hierdie historiese jaar.  Hierdie naam is behou vir die Superrugbyspan.
Konsessiegebied
Die Rebels verteenwoordig Victoria, Australië in die Superrugby provinsiale toernooi. Daar is onenigheid oor die volhoubaarheid van rugby in hierdie geweste omdat dit beskou word as die tuiste van Australiese Voetbal. Die konsessiegebied sluit 25 Victoriaanse senior klubs van die VRU in. Die senior klubspelers beskou die Rebels as die hoogste sport in verteenwoordigende rugby in Victoria. Die proewe vir 2010 het baie meer deelnemers as gewoonlik gehad en dit kan toegeskryf word aan die toevoeging van die Rebels tot die Superrugbykompetisie.
Hierdie klubs voer die Victoriaanse staat se verteenwoordigende span, die Melbourne Axemen (Houtkappers), aan.
Stadion
Die Rebels sal hul tuiswedstryde op die AAMI-stadion speel. Die stadion is geskeduleer om in Mei 2010 voltooi te wees. Die stadion is gebore uit vorige onsuksesvolle botte vir ’n Superrugbyspan in Melbourne. Die Rebels sal saam met Melbourne Storm (rugby league), Melbourne Victory (sokker) en Melbourne Heart (sokker) die huurders van die stadion wees.